als_Latn dik_Latn sag_Latn
Kryetari i Lëvizjes Socialiste për Integrim, Petrit Vasili ka zgjedhur që thirrjeve të Partisë Socialiste drejtuar votuesve, që t’i japin një shumicë prej 71 votash, në mënyrë që qeverisja të mos jetë si një makinë me dy timonë, t’i kundërpërgjigjet me një postim në rrjetet sociale.
Teksa e konsideron këtë “tafma”, Vasili shkruan se fundi i makinës më një timon është i njëjtë. Ai kujton se e ka dëgjuar këtë edhe në vitin 1994, por shprehet se sot populli është më i vëmendshëm se atëherë.
“Tafmaja e makinës me një timon. Po dëgjoj këtë teorinë e dy timonëve. E kam dëgjuar edhe në 1994 kur mbahej referendumi për një timon në një makinë blu. Fundi i makinave me një timon dhe pa frena ka qenë gjithmonë i njëjtë. Populli është aty, më i vëmendshëm se në 1994”, shkruajti kreu i LSI./tvklan.al
als_Latn als_Latn als_Latn